Universis presentes litteras inspecturis, officialis Lingonensis, salutem in Domino. Noveritis nos litteras vidisse et verbo ad verbum legisse sub hac forma : Nos magister F[redericus] de Pontoillier, canonicus et officialis Lingonensis, notum facimus universis quod domina Amelina de Humes, in nostra presencia constituta, cum laude et assensu Johannis, Haymonis et Odierne liberorum Henrici quondam filii dicte Ameline, dedit in perpetuam elemosinam pro remedio anime sue et antecessorum suorum abbatisse et conventui de Valle Bouns medietatem decime site in finagio de Castellione quam tenebat in feodo a dictis abbatissa et conventu. In cujus rei testimonium et munimen, presentes litteras, ad instanciam partium, sigillo curie Lingonensis tradidimus roboratas. Datum die sabbati post quindominicum Penthecostis anno Domini M° CC° XXX° nono, mense junii. Datum a nobis transcriptum littere suprascript die veneris in vigilia apostolorum Petri et Pauli anno Domini M° CC° septuagesimo quinto. Facta est collatio per Manassem et a), clericos curie.